cyanic-selkie/wikianc huggingface dataset:
Stantonbury
Navnet er av angelsaksisk opprinnelse, og består av to deler; «Stanton» og «bury». Første del er avledet fra angelsaksiske stan + tun som har betydningen «gård på steinete grunn». Den andre delen, «bury», henviser faktisk opprinnelig til «Barry», men ble endret på 1600-tallet av daværende godsherren. I 1235 holdt en Radulfus Barri lenet i Stanton, og hans navn er knyttet til stedet fra rundt 1300 og framover.
Arduino
Maskinvare
Et typisk Arduino-kretskort består av en 8-bits Atmel AVR mikrokontroller med tilhørende I/O-grensesnitt. Mer spesialiserte kort bruker også opp til 32-bits prosessorer som f.eks. Intel Curie eller Atheros AR9331 med Linux. Maskinvaren er tilpasset programmering og tilkobling til andre kretser. En vesentlig egenskap ved Arduino er det standardiserte oppsettet for tilkoblinger. Dette muliggjør en rekke uskiftbare tilleggsmoduler, kalt «shields». Dagens Arduino-kretskort programmeres for det meste via USB, men blåtann, USB-til-serieport og annet kan også benyttes. Kretskortet stiller mesteparten av I/O-pinnene til mikrokontrolleren til rådighet for eksterne kretser. Oppsettet varierer fra modell til modell. Eksempelvis har modellen «Uno» 14 digitale I/O-pinner og seks analoge input-koblinger. Disse pinnene er på toppen av kretskortet via 0,1 tommers hunnkoblinger. «Arduino Nano» har derimot hannpinner på undersiden av kretskortet for å kunne brukes med loddefrie koblingsbrett. Arduinoprosjekter kan både kjøres frittstående og kjøres fra datamaskin via f.eks. Flash, Processing eller MaxMSP. Designet av Arduino-kretskortene ligger fritt tilgjengelig under Creative Commons-lisens.
Stantonbury
Bancroft
Bancroft er et område i Milton Keynes i England. Stedet er kjent for funnet av en romano-britisk gård i det som i dag er North Loughton Park.
Arduino
Programvare
Arduinos IDE er et multiplattformsprogram som er skrevet i Java, og bygger på utviklingsmiljøet til Processing og Wiring-plattformen. Utviklingsmiljøet er laget for å introdusere programmering for kunstnere, designere og andre som er uerfarne med programvareutvikling. Det inneholder et program for skriving og redigering av kildekode som har en rekke hjelpefunksjoner som skal gjøre det enklere å oppdage feil. Kompilering og opplasting til Arduino-kretskortet utføres fra samme program.
Et web-grensesnitt, en webside, er også tilgjengelig med oppdatert programvare og biblioteker. Det gjør det mulig å programmere uten å installere programvare på egen maskin.
Utviklingsmiljøet kommer med et C/C++-bibliotek kalt «Wiring» (etter prosjektet ved samme navn), som gjør mange vanlige input/output-operasjoner mye enklere. Arduinoprogrammer er skrevet i C/C++. GNU toolchain og AVR Libc brukes for å kompilere programmer og avrdude bukes for å laste opp programmene til Arduino-kretskortet.
Tillegg til programvaren, addon's, gjør det mulig også å programmere andre mikrokontrollere montert på andre kretskort enn Arduinos egne, f.eks. en wifi-kontroller som ESP8266 eller et Intel i686 kort som Edison. Om prosessorhastighet og minne er ønsket kan kort fra Teensy programmeres med en add-on til Arduinos IDE.
Et minimalt Arduino C/C++-program består av bare to funksjoner:
Et typisk nybegynnerprogram for en mikrokontroller er å styre en LED til å slå seg av og på. I utviklermiljøet til Arduino vil man da kunne skrive et program som dette:
Kobler man nå en LED med den positive siden til en motstand på rundt 470 Ω mellom pinne 13 og den negative siden til «ground», vil den blinke i fase på ett sekund på og ett sekund av.
Dette programmet bruker funksjonene pinMode, digitalWrite, og delay, som tilbys av de interne bibliotekene som er inkludert i IDE-miljøet. Programmet "blink" er vanligvis lastet inn i programvaren som et enkelt eksempel.
Bill Ward
William Thomas Ward (født 5. mai 1948 i Aston, Birmingham, England), mest kjent under navnet Bill Ward, var trommeslager i det engelske heavy metal-bandet Black Sabbath. Han var med på å starte bandet i 1968 og var medlem av bandet fram til 1981. Etter det har han returnert som medlem i kortere og lengre perioder flere ganger og regnes som en del av den klassiske besetningen til bandet. Han har også vært vokalist på to av bandets sanger: «It's Alright» og «Swinging The Chain».
Bill Ward har også gitt ut soloalbumene Ward One: Along the Way fra 1990 og When the Bough Breaks fra 1997. Hans tredje soloalbum, Accountable Beasts, ble utgitt for digital nedlasting 25. april 2015, 18 år etter hans foregående album.
Neolittisk tid
Neolittisk tid eller neolitikum, er en historisk betegnelse på bondesteinalderen eller yngre steinalder. I den yngre steinalderen ble jordbruk og fast bosetning en del av menneskets liv. Befolkningsantallet økte og nye redskaper ble utviklet. Den omstruktureringen som skjedde på denne tiden hvor mennesket gikk gradvis over fra jeger- og samlersamfunnet til et samfunn hvor mennesket først og fremst forsørget seg gjennom jordbruk og husdyrhold kalles også for «den neolittiske revolusjonen» (Gordon Childe). Perioden avsluttes med at nye redskaper av metall ble utviklet, noe som innledet overgangen til bronsealderen eller for enkelte folkeslag, avhengig av den geografiske region, direkte inn i jernalderen.
I moderne arkeologisk forskning hvor fokuset på klimatiske variasjoner er mer framtredende enn det tidligere fokuset på kulturelle «typer» og «perioder», går et viktig skille i den aktuelle perioden mellom istiden pleistocen og varmeperioden holocen, hvor jordbruket er den kulturelle hovedskillelinjen og yngre dryas er den ytre klimatiske. Begreper som mesolitikum om overgangsperioden mellom steinalderen (paleolitikum) og jordbruksalderen (neolitikum), samt annen «fininndeling» av tidsepokene (PPNA, PPNB), er omstridt i moderne arkeologi og fokuset på kulturelle «perioder» er i økende grad i ferd med å utgå fra faglitteraturen.
Den neolittiske revolusjon
Før bondesteinalderen levde mennesket i en nomadetilværelse som samlere og jegere. Overgangen til bondesteinalderen er en av de mest betydningsfulle og omveltende forandringer i menneskehetens historie. Den australske arkeologen Vere Gordon Childe kalte på 1920-tallet denne overgangen for «den neolittiske revolusjonen». Det mest betydningsfulle endringen er at mennesket begynner å dyrke og foredle marken for nyttevekster. Med foredlingen av marken fulgte naturlig en mer bofast tilværelse, senere også domestisering (temming) av buskap. Dette skjedde flere steder i verden, tilsynelatende uavhengig av hverandre, og begynte for omtrent 12–10 000 år siden og spredte seg deretter til resten av menneskeheten.
Neolittisk kultur begynte i Midtøsten eller i Levanten omkring 8500 f.Kr. hvor man har funnet arkeologiske spor i Abu Hureyra i dagens Syria og Jeriko i dagens Israel. Den utviklet seg direkte fra den mesolittiske kulturen (epipaleolittiske) i regionen. Et annet navn for denne regionen er Den fruktbare halvmåne. Folkene i regionen var de første som greide å gjøre seg nytte av ville kornslag, noe som igjen utviklet seg til bondesamfunn. Klimatiske endringer var også en medvirkende faktor til at dette folket satset på jordbruk. I løpet av 8500–8000 f. Kr. hadde bondesamfunn spredd seg over hele Midtøsten og videre derfra til Anatolia (dagens Tyrkia), Nord-Afrika og det nordlige Mesopotamia.
Tidlig neolittisk jordbruk var begrenset til noen få kornsorter, både ville som domestiserte, blant annet rug, enkorn hvete, hirse, bokhvete og spelt foruten å holde sauer og geiter som husdyr. I løpet av 7000 f. Kr. inkluderte husdyrholdet også kyr og griser og menneskene var enten i fast eller delvis fast bosetning, og de tok i bruk steintøy og keramikk. Ikke alle disse kulturelle elementene kom i samme orden: de tidligste bondesamfunnene i Midtøsten brukte ikke keramikk og i vestlige Europa er det uklart hvilke planter som ble dyrket i de tidligste bosetningene. I andre deler av verden som Afrika, Sør-Asia og Sørøst-Asia førte uavhengig domestisering til egne regionale neolittiske kulturer som var annerledes enn de i Europa.
Modellen over er satt opp etter Jan Brøgger sr. Dateringen kan ikke leses nøyaktig, men har et slingringsmonn på 200–500 år.
Terry McDermott
Terry McDermott er et mannsnavn, og kan vise til flere personer:
Neolittisk tid
Den neolittiske revolusjon
Ikke alle jordbrukssamfunn utviklet sivilisasjoner. Verken på Ny-Guinea eller i østlige Nord-Amerika førte jordbrukssamfunnet til statsdannelse. Om utviklingen førte til statsdannelse sør for Sahara blir fortsatt diskutert.
Perioder
I Sørvest-Asia (Midtøsten) begynte kulturer som har blitt identifisert som neolittiske en tid etter 9000 f.Kr. Tidlig utvikling skjedde i det fruktbare halvmåne-området, det vil si Den før-keramiske neolittiske første epoke og Den før-keramiske neolittiske andre epoke, og derfra spredde den seg både østover og vestover. Neolittiske kulturer er også identifisert i sørøstlige Anatolia og i nordlige Mesopotamia en gang rundt 8000 f.Kr.
Neolittisk 1: Den før-keramiske første epoke
Den første epoken begynte i Midtøsten med Jeriko og Jerf el Ahmar, og i Anatolia med Cayönü Tepesi og Nevali Cori – mellom 8500 og 8000 f.Kr. Datoen kan ikke bli fastslått med fullstendig sikkerhet ettersom karbondateringen som er blitt gjort av British Museum (England) og laboratorier i Philadelphia (USA) har en del avvikende resultater.
Ytraberget
Ytraberget er en halvøy i Hafrsfjord i Sola kommune. På toppen av berget er det anlagt en bygdeborg i et platå på om lag 100 x 50 m. Et særtrekk ved Ytraberget er de tre, muligens fire, små tuftene på om lag 8 x 5 m. Det er mulig å se er det rester etter rullesteinsmurer rundt nesten hele platået samt rester etter hustufter.
Området heter Røyneberg. Ytraberget henger sammen med Indraberget, mellom Sørnesvågen og Grannesvågen.
Historie og kulturminner
Etter tradisjonen skal Harald Hårfagre (ca. 850–933) ha fullført samlingen av mesteparten av Norge til ett rike ved slaget i Hafrsfjord. Ifølge sagaen flyktet de siste motstanderne opp til bygdeborgen på Ytraberget ved slagets slutt. Det skal ha vært agderkongen Kjøtve den rike som søkte tilflukt før han rømte videre nedover Jæren.
En bautastein med Kong Olavs signatur ble reist på toppen av Ytraberget ved 1100-årsjubiléet til slaget i Hafrsfjord i 1972. Generelt kan Hafrsfjordområdet by på et mer skjermet sjøbasseng med muligheter for båtliv og brettseiling, et rikt fugleliv og Ytraberget kjent som et viktig historisk sted i Sola og for den frodige og varierte vegetasjonen.Ytraberget er avsatt som friområdet i kommuneplanen og er i Sola kommunes eiendom. Området har et svært rikt plante- og fugleliv og det er registrerte kulturminner der. Det er gode bade- og fiskemuligheter ved Ytraberget.
Blomster og berg
Torlaug Valvik laget på 50-tallet et herbarium der hun samlet rundt 200 ulike planter fra området. Jordsmonnet her er svært rikt på mineraler og kalk. Det gir grobunn for en ualminnelig rik flora. En geologistudent gjorde i 1980 studier på Ytraberget, og fant 21 ulike mineraler. Han konkluderte med at området er et eldorado for mineralsamlere. Hvor mye av det biologiske artsmangforldet som er igjen, er det ingen som vet sikkert.
22. serierunde i Premier League 2020/21
22. serierunde i Premier League 2020/21 startet tirsdag 2. februar, og avsluttet torsdag 4. februar med og  på Tottenham Hotspur Stadium i London. .
Neolittisk tid
Neolittisk 1: Den før-keramiske første epoke
I de før-neolittiske kulturene kunne kornslag bli høstet og kanskje ble det også sådd. Rug, hvete og bygg ble høstet vill og malt til mel. I Midtøsten var jakt på gaselle viktig i en rekke funnsteder. Det som kan kalles for ekte jordbruk begynte derimot først i den neolittiske epoken. Hvete og andre kornslag ble da kultivert og domestisert, og husdyr ble gjetet og domestisert gjennom avl. Bosetningen ble mer permanent med sirkelrunde hus med et rom, eller rektangulære, større hus i Anatolia. Disse husene ble for første gang bygd av murstein laget av (ubrent) leire. Husbonden hadde et hus mens hans hustruer og barn bodde i nærliggende hus. Bosetningen kunne bli beskyttet mot flom av en mur bygget av stein og kanskje også et steintårn (som i Jeriko). Murene beskyttet mot flom og holdt dessuten dyrene samlet, kanskje hadde de også en forsvarskarakter.
I denne perioden ble korn og andre matvarer lagret kommunalt i felles kornbinger i sentrum av bosettingene.
Neolittisk 2: Den før-keramiske andre epoke
Den andre epoken begynner en gang mellom 7500 og 7000 f.Kr., også i Midtøsten. Typiske byer fra denne perioden er Catal Höyük og Ain Ghazal. Heller ikke her kan karbondateringen gi oss et nøyaktig resultat ved at det er, som nevnt overfor, ulike resultater i de to laboratoriene. I denne perioden snakker vi om uomtvistelig jordbruk, med dyrking av korn og husdyrhold med innslag av geit, etterhvert også sau.
Pierre de Bayard
Pierre Terrail de Bayard (født 1476 på slottet Bayard i Pontcharra nær Grenoble, død 30. april 1524 i Romagnano Sesia) var en fransk ridder og hærfører. Han deltok på flere av felttogene mot Italia og utmerket seg som en ridder uten frykt og med stort mot. Han ble ofte kalt Chevalier de Bayard, «le chevalier sans peur et sans reproche» eller «ridderen uten frykt og redsel» og «le bon chevalier» («den gode ridder»).
Neolittisk tid
Neolittisk 2: Den før-keramiske andre epoke
I bosetningene bygget man nå nesten utelukkende rektangulære mursteinshus hvor familiene levde sammen i ett eller flere rom. Nå ble korn og andre matvarer ikke lengre lagret i kommunale fellesanlegg, men privat i hver enkelt bolighus. Arkeologiske utgravninger av graver har antydet en forfedrekult der folk konserverte de dødes hodeskaller ved å dekke dem med leire for å gi kunstige ansiktstrekk. Skjell ble plassert i øyenhulene, som i Jeriko (Israel) og Ain Ghazal (Jordan). De øvrige likrestene ble begravd under og mellom husene, eller utenfor bosettingen.
Pierre de Bayard
Bakgrunn
Bayard var svenn hos hertugen av Savoia og senere hos den franske konge, Karl VIII.
Neolittisk tid
Neolittisk 3: Den keramiske epoke
Den keramiske epoken i den neolittiske tiden begynte en gang mellom 6000 og 5500 f.Kr. i den fruktbare halvmånen. På denne tiden hadde særpregede kulturer utviklet seg i Tyrkia, Syria, det nordlige Mesopotamia og det sørlige Mesopotamia med keramikk og leirvarer av ulike typer.
Pierre de Bayard
Ridder
I Napoli ble han 19 år gammel slått til ridder. Senere deltok han i Ludvig XIIs felttog mot Milano og enda senere i kongens strid med paven, Julius II, hvor han ble utstasjonert hos Hertugen av Ferrara. Muligens hadde Bayard allerede noen år tidligere vært i Ferrara i forbindelse med hertugens (Ercole d'Este) strid med pave Alexander VI og Cesare Borgia. Paven ville ha sin datter Lucrezia Borgia gift med hertugens sønn Alfonso d'Este, mens hertugen ønsket å inngå en allianse med Frankrike ved å la sønnen gifte seg med en fransk prinsesse. En fransk styrke under kommando av Louis d'Ars befant seg i en periode i byen for å føre forhandlinger om dette ekteskapet. Muligens var Bayard med i denne styrken.
I 1512 ble Bayard hardt såret ved slaget ved Brescia. Han kom seg og deltok i året etter i slaget ved Guinegate, hvor han ble tatt til fange, men løslatt uten løsepenger, av blant annet Henrik VIII av England, som beundret hans tapperhet.
Den 20. april 1524 ble han livsfarlig såret av et skudd da han forsvarte overgangen over elven Sesia under det franske tilbaketog fra Milano, og han døde kort tid etter.
Hans usvikelige troskap til sin konge Frans I gjorde at Frans lot ham slå til ridder av Pierre, som den verdigste etter seieren ved Marignano.
Neolittisk tid
Neolittisk 3: Den keramiske epoke
I det sørlige Mesopotamia gjør lite nedbør det nødvendig å utvikle irrigasjon (kunstig vanning). Det samme skjer i det før-dynastiske Egypt, her ble det utviklet etter 8000 f.Kr. To kulturer utvikler, en i en region i den øvre delen av Nilen og en i den nedre delen.
Den eldste neolittiske stedene i Sør-Asia er Mehrgarh i Balutsjistan og på det iranske platået mellom Iran, Pakistan og Afghanistan. I Øst-Asia er det tidligste stedet i Pengtoushan-kulturen i Kina ved 7500 f.Kr. til 6100 f.Kr. og Peiligang-kulturen i Kina en gang rundt 7000 f.Kr. til 5000 f.Kr.
I Mesoamerika oppstår tilsvarende endringer en gang rundt 4500 f.Kr.
Neolittisk religion
Neolittisk kultur (8000-3000 f.Kr) kjennetegnes av faste bosetninger, jordbruk og husdyrhold. Ni neolittiske kulturområder er kjent: I det nordvestlige Europa, i det sørøstlige Europa, i Lilleasia, Malaya, Japan, Nord-Kina, Nord-Afrika, Nildalen og Mellom-Amerika. Disse kulturene hadde fokus på religiøse sentre som Lepenski Vir i Donau-området (7000-6500 f.Kr) og Catal Höyük i Anatolia (6300-5400 f.Kr). Man var opptatt av det hellige i naturen, årstidenes gang og modergudinner. Dertil forfedrekult, fruktbarhetsriter, begravelsesseremonier, husguder, megalittiske monumenter, helleristninger og keramikk. Det var et tett forhold mellom menneskene, den verden de forsøkte å finne seg til rette i, og de overnaturlige maktene de mente fantes hos begge. Dette livssynet ligger nært opp til det man fant hos Nord-Amerikas indianere.
Neolittisk tid i Norden
I Norden kalles tiden fra en gang rundt 4000 f.Kr. til ca. 1800 f.Kr. for neolitikum. Deretter følger bronsealderen. I den neolittiske tiden begynte man i Norden å så og høste korn, og jordbruket bredte seg gradvis, ved siden av jakt, fiske og innsamling av vekster, egg, fjær og annet. Traktbegerkulturen, den gropkeramiske kulturen, stridsøkskulturen og den sene neolittiske kulturen er viktige begrep for forståelsen av steinalderen i Norden, selv om disse begrepene fortsatt diskuteres den dag i dag.
Den neolittiske tiden er også den tid hvor de første megalittiske monumentene opptrer i Norden i form av megalittgraver, først og fremst i Sverige og Danmark, og svært sporadisk i Norge. De eldste megalittanleggene finnes langs kysten av Sverige, og noe senere bygges det også ganggraver og hellekister i innlandet.
Den neolittiske tiden i Norden deles ofte inn i tre deler:
Sosial organisering
Hierarkiske strukturer er assosiert med bronsealderen, men det er få vitenskapelige funn som tyder på at samfunnsmessig lagdeling ble utviklet allerede i den neolittiske tiden. Familier og husholdninger var fortsatt i stor grad økonomisk uavhengige.
Kontroll av arbeid og konflikter mellom grupper er karakteristisk for stamme-grupper, ledet av en karismatisk enkeltperson, det være en «stor mann», proto-høvding eller en matriark. Denne sosiale og politiske posisjonen ble senere utviklet til høvdingdømmene i den tidlige europeiske bronsealderen. I Amerika var det flere folkeslag som irokesere, pueblo-folket, og mayakulturen som var alle steinaldersamfunn som hadde utviklet komplekse sosiale og politiske systemer.
Neolittisk teknologi
Neolittiske folk var dyktige bønder som utviklet en rekke redskaper nødvendig for å stelle, høste og avle som sigder og kvernsteiner, og for matproduksjonen ble det utviklet ulike keramiske varer. De utviklet også en rekke andre typer steinredskaper og ornamenter som pilspisser, perler, og små statuer som forestilte menneskelignende figurer.
Forklaringsmodeller
En forklaringsmodell for den neolittiske kulturen er at det for omtrent 12 000 år siden ble mangel på vann i kuldeperioden yngre dryas. Nomadiske folkeslag ble tvunget til å utvikle nye metoder for å skaffe seg mat. Klimaendringer gjorde at menneskeheten ble tvunget til å arbeide hardere og forflytte seg over stadig større områder for å skaffe seg mat. I løpet av flere tusen år tilpasset de nomadiske folkeslagene seg til de endrete omgivelsene. Jegere og samlere begynte å bli værende der de hadde nok tilgang på vann og begynte der å høste ville frø og høste eller foredle de plantevekster som de kunne nyttegjøre i nærheten av boplassen. Abu Hureyra gir bakgrunn for denne forklaringsmodellen, hvor systematisk konsum av rug oppstod nettopp ved inngangen til yngre dryas omkring 9.600 f.Kr.
I jegersamfunnet var mannen dominerende mens sankingen ble besørget av kvinnene. Antagelig var det kvinnene som satte i gang den neolittiske revolusjonen. Det var antagelig de som oppdaget at de kunne få de viktigste vekstene som de sanket inn til å trives bedre ved å sørge for vannforskyning og rydde for andre uspiselige vekster. Kvinnene i bosetningen var antagelig i slekt, men om kvinnenes viktige rolle i denne perioden førte til at arv gikk i kvinneledd er uvisst.
Konsekvenser
Når foredlingen var kommet i gang ble de ville vekstenes genetiske egenskaper endret. Det betydde at de fikk høyere næringsinnhold. De første plantevekstene som ble domestiserte på dette viset var ulike typer hvete. Vekster som hadde uønskete egenskaper som ubehagelig smak eller små frø klarte seg dårligere i den nye situasjonen hvor menneskene i høy grad påvirket vekstenes forutsetninger.
Når de første bøndene hadde behersket teknikken for å få god grøde fikk de et overskudd som måtte lagres. Det nomadiske livet hadde tidligere gjort at det var vanskelig å lagre mat. Kombinasjonen av bofast livsstil og høsting betydde at man kunne planlegge året med forutsetninger for det neste. Det ble derfor mulig å spesialisere seg i enkelte yrkesgrupper. Istedenfor at det enkelte menneske måtte beherske litt av alt kunne det nå spesialisere og dyktiggjøre seg i bestemte gjøremål. Det førte igjen til ytterligere utvikling i avansert teknikk.
Jordbruket krevde bofast livsstil og ga tilgang til mer mat per enhet. Det betydde at menneskene kunne leve i større grupper enn tidligere. Den neolittiske kulturen var også mer arbeidsintensiv og betydde trolig at hver familie måtte få flere barn, noe som også bidro til befolkningsveksten. De større og tettere samfunnene stimulerte i sin tur til utvikling av nye maktstrukturer. Matoverskuddet betydde at en høvding kunne bli forsørget av den øvrige befolkningen. Senere ga domestiserte dyr tilgang til nye tekstilmaterialer og transportmetoder.
En negativ konsekvens av den neolittiske kulturens bosetningsmønster var at kosten ble mer ensidig og en rekke nye sykdommer, blant annet karies, opptrer for første gang hos mennesker. Den tette nærheten til dyr har også gitt en rekke smittsomme sykdommer til menneskeheten som den tidligere var ukjent med.
Listen over sykdommer som mennesket har fått fra husdyr, medregnet også uønskede rotter og mus, er ifølge den amerikanske epidemiforskeren William Hardy McNeill
De sykdommene som man antar har angrepet mennesket via artshopping, basert på McNeills balanseteori, er:
Til tross for sikrere og stort sett forutsigbar mattilgang, høyere fødselsrate, innovasjon og samfunnsorganisering, var ulempen med jordbrukssamfunnet smittsomme sykdommer og mangelsykdommer. Paradokset er at tiden og arbeidsinnsatsen for å skaffe seg mat økte. Selv om matproduksjonen økte, sank til dels matens kvalitet i forhold til jegersamfunnets og derfor også den enkeltes livskvalitet. Studier av primitive samfunn i våre dager, blant annet ved sosialantropologen Marshall Sahlins, har vist at jeger- og samlersamfunn slet mindre for føden enn jordbrukssamfunn, selv jordbrukssamfunn langt opp i moderne tid.
EM i baseball 2007
EM i baseball 2007 (europamesterskapet i baseball) ble arrangert i Barcelona i Spania i 2007.
Quinton Jackson
Quinton Ramone Jackson (født 20. juni 1978), bedre kjent som Rampage Jackson er en amerikansk MMA-utøver og skuespiller. Jackson har i løpet av sin karriere konkurrert i Pride og UFC. Han holdt tittelen i UFC lett tungvekt klassen fra mai 2007 til juli 2008.
Guloninae
Guloninae (ekte mårdyr) er en gruppe med rovpattedyr som tilhører mårfamilien (Mustelidae) og mangler norsk navn. Gruppa består av ti arter fordelt i fire slekter, hvorav to arter er vanlig i Fennoskandia.
Fylogeni
Nyere genetisk forskning antyder at mårfamilien bør deles inn i åtte underfamilier. Forholdet mellom gruppene er ikke avklart, men det synes å være enighet om at Taxidiinae var den første linjen som splittet fra hovedlinjen. Likeledes synes det å være enighet om at Lutrinae og Mustelinae er søstergrupper.
Inndeling
Inndelingen følger Sato et al. (2004), Fulton & Strobeck (2006) og Law, Slater & Mehta (2018).
Geek Stink Breath
«Geek Stink Breath» er en sang utgitt av det amerikanske punkrock-bandet Green Day. Sangen var den første singelen fra bandets fjerde studioalbum, Insomniac. Teksten forteller om effekten til metamfetamin på menneskekroppen.
Historie, sangtekstene og sammensetningen
Green Day spilte sangen for første gang 3. desember 1994 under bandets opptreden på det populære TV-progammet Saturday Night Live. Ordet «Shit» i setningen «Wish in one hand and shit in the other and see which one gets filled first» kom gjennom sensuren siden de ikke kunne forstå sangteksten i den nye sangen. Sangen ble senere spilt inn og utgitt som den første singelen fra bandets fjerde studioalbum, Insomniac.
7" Vinyl
Side A
Side B
7" Vinyl Box Set
Musikkvideo
Musikkvideoen ble regissert av Mark Kohr og viser bandet som spiller i en kjeller sammen med mange bilder som er relevant for sangteksten. Deriblant vises bilder av en venn mens han trekker en av sine tenner. Dette filmklippet gjorde at musikkvideoen kun kunne spilles sent nattestid på MTV. Dette filmklippet spilles til strofen «and it's rotting out my teeth». (Dårlige tenner regnes ofte som en konsekvens av bruk av metamefetamin. Det er ikke en direkte konsekvens av bruk, men kommer som en konsekvens av at folk som bruker metamfetamin ofte har dårlig tannhygiene og at munnen tørker inn).
Lincoln bispedømme
Lincoln bispedømme kan vise til to bispedømmer:
Sakseid
Sakseid er et sted på Bømlo. Det er anlagt et industriområde her, og en rekke bedrifter har etter hvert etablert seg her, blant andre Bømlo-nytt.
Opprinnelig var det en gård her, og mange folk tok gårdsnavnet som etternavn. 72 personer har Sakseid som etternavn i Norge i dag, de fleste bor i Hordaland og Rogaland, men navnet er også spredt til fem andre land.
Julio Velasco
Julio Velasco (født 9. februar 1952) er en italiensk volleyballtrener og tidligere argentinsk volleyballspiller. Han var trener for Italias herrelandslag i volleyball som tok sølv under OL 1996 i Atlanta.
Henry Deane
Henry Deane (født ca. 1440, død 15. februar 1503) var erkebiskop av Canterbury og rikskansler i England.
Liv og virke
Den første nedtegningen om ham er fra 1457, da han var kannik i Llanthony nær Gloucester. Han leide rom på Exeter College i Oxford i 1473 og 1488, og det antas at han studerte der i den perioden.
I 1489 kom han inn i foreningen ved Lincoln's Inn, hvilket antyder kunnskap om sekulær jus.
Den 13. september 1494 ble han kansler for Irland under sir Edward Poynings, og i desember samme år holdt han åpningstalen for parlamentet i Drogheda. Da Poynings ble kalt hjem i januar 1496, ble Deane utnevnt til stedfortredende guvernør, men dårlige forhold mellom ham og det lokale kleresiet førte til at han ble tilbakekalt allerede i august samme år.
Den 13. april 1494 ble han utnevnt til biskop av Bangor i Wales. Han måtte der bygge opp igjen bispedømmets finanser, som hadde blitt rammet av Owain Glyndŵrs opprør. Utnevnelsen ble bekreftet av paven i juli 1495. Den 7. desember 1499 ble han så utnevnt til biskop av Salisbury av Henrik VII. Dette var et langt mer fremtredende bispedømme. Paven godkjente utnevnelsen 8. januar 1500.
Etter at erkebiskop John Morton døde i 1500, ble Deane den 13. oktober det året utnevnt til rikskansler og vokter av det store riksseglet. Thomas Langton ble ny erkebiskop av Canterbury.
Da Erkebiskop Langton døde allerede 27. januar 1501, ble Deane utnevnt til hans etterfølger 26. april samme år. Han var det første ordensmedlem som ble utnevnt til erkebiskop av Canterbury på 135 år, og den siste.
Hans viktigste bragd som erkebiskop var å forhandle frem traktaten om evig fred mellom England og Skottland i januar 1502. Traktaten omfattet også arrangering av ekteskap mellom Henrik VIIs datter Margaret Tudor og Jakob IV av Skottland. Deane viet den 14. november 1501, sammen med 19 andre biskoper, Arthur, prins av Wales og Katarina av Aragón.
Han døde 15. februar 1503, og ble gravlagt i Canterbury.
Episkopalgenealogi
Hans episkopalgenealogi er:
Romsdalsgondolen
Romsdalsgondolen er en gondolbane som går fra Åndalsnes sentrum til fjelltoppen Nesaksla (715 m.o.h.) i Rauma kommune. Banen er 1676 meter og den lengste i Norge. Det er en pendelbane med to gondoler der den ene går opp mens den andre går ned. Nedre stasjon er på Jernbankaia like ved Åndalsnes stasjon og Tindesenteret. Øvre stasjon er ved stien på fjellturen kalt Romsdalseggen. Turen tar 5 minutter og banen har en kapasitet på 45 personer per tur og 500 personer i timen. Utbyggerne regner med minst 110,000 passasjerer årlig.
Banen åpnet i mai 2021 etter at anleggsarbeidet begynte tidlig i 2020. Anlegget kostet til sammen 283 millioner kroner. Anleggsarbeiderne bodde i brakker satt opp på fjellet. Øvre stasjon har ikke adkomst med vei og alt ble fraktet opp med helikopter. Øvre stasjon står på et betongfundament som er forankret med 12 anker som går 15 meter ned i berget. Mellom sjønivå og øvre stasjon ble det borret en tunnel på 30 centimeter i diameter for tilførsel av elektrisitet og ferskvann, og for avløpsvann og kloakk. Ved fjorden ble det påvist kvikkleire og nedre stasjon ble derfor bygget så lett som mulig for å ikke belaste grunnen. Teknisk utforming er nokså lik Loen Skylift med samme leverandør, Doppelmeyer Garaventa, av tekniske installasjoner.
Banen er omstridt og særlig friluftsinteresserte har vært mot utbyggingen. Et argument var at banen ville ødelegge turen over Romsdalseggen. Prosjektet var valgkampsak ved kommunevalget i 2019. På grunn gondolbanen fikk ikke Romsdalseggen status som nasjonal tursti. Yvonne Wold, ordfører fra 2019, var mot utbyggingen. Planen ble godkjent med 22 mot 5 stemmer i kommunestyret i november 2019. De opprinnelige planene inkluderte spa og hotell på toppen, dette ble sløyfet og øvre stasjon ble godkjent med restaurant og gratis toaletter. Kommunestyret forutsatte at fasaden på øvre stasjon ikke skal glinse i solen. Ideen om gondolbane til Nesaksla ble lansert i 1960-årene og planer ble nevnt på nytt i 1990-årene. Siden 1963 er dette den andre gondolbanen (etter Loen Skylift) anlagt i Norge.
Tokushima (Tokushima)
Tokushima (japansk: 徳島市 – Tokushima-shi) er hovedstaden i Tokushima-prefekturet på den japanske øya Shikoku.
Barbital
Barbital (markedsført under merkenavnet Veronal), også kalt barbiton, var det første kommersielt markedsførte barbiturat. Det ble brukt som søvnhjelp (hypnotika) fra 1903 inntil midten av 1950-tallet. Kjemisk navn for barbital er dietylmalonyl urea eller dietylbarbitursyre. Kjemisk formel er (C2H5)2C~CO NH]ICO (natrium 5,5-dietylbarbiturat). Veronal ble fremstilt ved å kondensere dietylmalonester med urea sammen med natriumetylat, eller ved å tilsette etyliodid til sølvsalt av malonylurea. Resultatet var et luktfritt, litt bittert, hvitt krystallint pulver.
Barbital ble først fremstilt i 1902 av de tyske kjemikerne Emil Fischer og Joseph von Mering. De publiserte sin oppdagelse i 1903 og det ble markedsført i 1904 av Bayer som «Veronal». Et løselig salt av barbital ble markedsført av Schering som «Medinal». Det ble foreskrevet for søvnløshet indusert av nervøs oppstemthet. Det ble levert enten i kapsler eller cachets. Terapeutisk dose var ti til femten grains (0.65-0.97 grams). 3.5 til 4.4 gram er dødelig dose men søvn har også vært forlenget i opptil ti til femten dager ved tilfriskning.
Veronal ble regnet for å være en stor forbedring over den rådende hypnosebehandling. Smaken var litt bitter, men bedre enn den sterke, ubehagelige smaken av det vanlig brukte bromider. Den har få bivirkninger. Terapeutisk dose var langt under giftig dose. Men lang bruk resulterte i toleranse til medisinen, og krevde høyere doser for å oppnå ønsket effekt. Dødsfall på grunn av overdoser av dette langsomt virkende hypnotikum var ikke uvanlig.
Laguna Seca Raceway
Laguna Seca Raceway (fra 2018 markedsført som WeatherTech Raceway Laguna Seca, og tidligere Mazda Raceway Laguna Seca) er en racerbane som ligger mellom byene Monterey og Salinas i Monterey County i California.
Banen er 3,602 kilometer lang, med en høydeforskjell på 55 meter og elleve svinger. Den er spesielt kjent for den berømte kombinasjonen av sving 8 og 8A, populært kalt the Corkscrew («korketrekkeren»), som blir ansett som en av motorsportverdenens mest utfordrende svinger, på grunn av høydeforskjellen på 18 meter og den «blinde» inngangen til svingen på bakketoppen.
Navnet Laguna Seca er spansk for «tørr lagune». Området hvor banen nå ligger var en gang en innsjø, og banen ble bygget rundt den tørrlagte bunnen.
Den første utviklingen av området var i 1867, med grunnleggelsen av den nærliggende Laguna Seca Ranch, som har vært i sammenhengende drift i 140 år med beiting og hestesport.
Banen ble bygget i 1957 og kostet 1,5 millioner dollar, finansiert av lokale selskaper og enkeltpersoner. Det første løpet ble holdt 9. november 1957. I årene siden har banen vært vertskap for løp i en rekke kategorier, blant annet Can-Am, Formel 5000, CART, Indy Car og MotoGP. Banen er også arena for andre arrangementer, som utstillinger og musikkfestivaler. Laguna Seca er klassifisert som en FIA grad 2-bane.
John Russell (biskop)
John Russell (død 30. desember 1494) var lordseglsbevarer og rikskansler i England og biskop.
Han ble i 1480 utnevnt til biskop av Lincoln, et embete han hadde til 1494.
Hjernetrimspill
Noen kjente spill som involverer hjernetrim er blant annet Tetris, Minesweeper og Bomberman.
Andre spill som inneholder denne typen elementer er Resident Evil, Silent Hill, Cut the Rope og The Legend of Zelda.
Utviklingen av kommunestrukturen i Minas Gerais/Vila de Sabará/Paracatu do Príncipe
Dette er et stamtre som viser utviklingen av kommunene i Minas Gerais som har sitt opphav i bosetningen Vila de Sabará. Stamtreet er bygd opp slik at hver kommune som er skilt ut av en annen havner til høyre og nedenfor «moderkommunen» og har en heltrukket linje. Dersom en kommune har skiftet navn, vil det nye navnet havne i en boks rett til høyre og med stiplet linje. Dette er kun en utdrag av hele treet.
Budapest–Bamako
Rally Budapest–Bamako (B2), eller Great African Run, er et rally organisert av noen ungarere. Det er en lavbudsjettversjon av Rally Dakar og går fra Budapest til Bamako, gjennom Sahara. Det finns ingen begrensninger til kjøretøyet så lenge det har lov til å kjøre på allmenn veg. B2 samler også inn penger til veldedighet i Mali. Løpet har klasser for biler, motorsykler og haikere.
Thomas Pieters
Thomas Pieters (født 27. januar 1992) er en belgisk profesjonell golfspiller på Europatouren, der han siden debuten i 2013 har tre seire.
Han representerte Belgia under Sommer-OL 2016 i Rio de Janeiro, der han ble nummer 4 i herrenes turnering.
Under Sommer-OL 2020 i Tokyo som ble arrangert i 2021 ble han nummer 16.
Distriktshøgskole
Distriktshøgskole (DH) var desentraliserte utdanningsinstitusjoner som tilbød ulike typer utdanning på høgskole- og universitetsnivå, ofte i kombinasjon med andre studier. Studiene varte som oftest i to eller tre år. Skolene ble opprettet etter forslag fra Ottosenkomiteen. Stortinget vedtok prøvedrift tre steder allerede fra 1969, i Stavanger, Molde og Kristiansand. Skoleslaget gikk over til permanent drift i 1975. I 1994 ble distrikshøgskolene slått sammen med andre statlige høgskoler til 26 statlige høgskoler.
Leddsnegler
Leddsnegler eller skallus er en klasse av bløtdyr.
Deres rygg er delt i åtte kalkplater, mens undersiden en enhetlig og skiveformet. De kan rulle seg sammen.
De er særkjønnede. Hos noen arter skjer befruktningen ute i vannet, mens hos andre skjer den i hunnindividets bakkropp, og eggene kan i noen tilfelle bli båret av henne til de klekkes.
Skallets overside er dekket av øyne laget av aragonitt. Disse er tilstrekkelig komplekse til å danne bilder, men undersøkelser viser at desto større og mer komplekse øynene er, desto mer svekker det skallet. Arrangementet blir derfor et kompromiss mellom synsevne og skallstyrke.
Man kjenner til omkring 1000 arter, hvorav 13 i Norge. Den mest utbredte arten i Norge er Leptochiton asellus.
Crinotarsini
Crinotarsini er en liten gruppe av biller som tilhører den artsrike underfamilien Lamiinae i familien trebukker (Cerambycidae).
Utbredelse
Gruppen er begrenset til Fiji med et mulig unntak av Sormida ziczac som ble beskrevet fra en ukjent lokalitet.
Systematisk inndeling
Disse artene blir noen ganger plassert i Desmiphorini.
Hippolyt Kempf
Hippolyt Kempf (født 10. desember 1965) er en sveitsisk tidligere kombinertløper. Han vant den individuelle gullmedaljen i OL 1988 i Calgary, og var med på det sveitsiske laget som tok sølvmedaljene i lagkonkurransen.
NM i bandy 2009
Det 92. Norgesmesterskap i bandy ble spilt i perioden november 2008-mars 2009. De to beste lagene i Eliteserien gikk rett til semifinale, mens fire lag måtte gå veien om kvartfinale. Stabæk ble norgesmestere etter å ha slått Solberg 5-3 i finalen som ble spilt på Marienlyst i Drammen. Solberg vant seriespillet.
Hippolyt Kempf
I OL 1994 på Lillehammer var han igjen delaktig i en sveitsisk lagmedalje, denne gang ble det bronse.
NM i bandy 2009
Finale
Marienlyst kunstis, Drammen, søndag 8. mars kl. 18:00. 900 tilsk.
Nordre Gullhella boligfelt
Nordre Gullhella boligfelt ligger i sørhellingen på Korpåsen, på Gullhella, i den øverste delen av Blakstad i Asker. Feltet ble ferdigstilt i perioden 2002–2011, med Asker og Bærum Boligbyggelag som byggherre. Det består av de fire sameiene Korpefaret, Korpåsen, Korpeplassen og Norddalplassen, og har til sammen 290 leiligheter.
NM i bandy 2009
Finale
Stabæk-Solberg 5–3 (3–1)
Nordre Gullhella boligfelt
Boligfeltet ble prosjektert av Arkitektkontoret GASA AS, som vant en konkurranse om bebyggelsesplan basert på en økologisk helhetstenkning. Ifølge Norske arkitekters landsforbund var planens plangrep med arealøkonomisk, terrengtilpasset bebyggelse og sammenhengende grøntstrukturer i hovedsak vellykket. Feltet har en original planløsning med en ringvei opp over toppen av Korpåsen. Det er kun en innkjøring utenfra, fra Røykenveien.
NM i bandy 2009
Finale
Dommere: Pål Bjørseth, Høvik; Kjell A. Disch, Frem-31; Hans-Petter Swensen, Sarpsborg; Lasse Holm, Sarpsborg.
Hippolyt Kempf
I tillegg har han sølvmedalje fra lagkonkurransen i VM 1989 i Lahtis.
Nordre Gullhella boligfelt
Midt på feltet ligger et stort grønt friområde, som en tumleplass for små og store. I tilknytning til friområdet ligger Espira Gullhella barnehage, Gullhella parsellhage, en liten grusbane, en lekeplass og en akebakke. Asker Turlag har en DNT-tursti gjennom friområdet og boligfeltet, som møter andre turstier ved Bondibru i nord og Gullhella stasjon i sør.
NM i bandy 2009
Kvalifisering til toppserien 2009/10
Runde 1
Runde 2
Runde 3
Kampen mellom Mjøndalen og Ready hadde ingen innvirkning på resultatet og ble sløyfet. De to klubbene beholdt dermed plassen i eliteserien.
Nordre Gullhella boligfelt
Boligfeltet ligger i grunnkretsen Gullhella, som tilhører delområdet Blakstad i Asker kommune. Det tilhører inntaksområdene til henholdsvis Blakstad skole og Hovedgården ungdomsskole. Mange velger imidlertid å begynne på Risenga ungdomsskole, som ligger mye nærmere boligfeltet. Kirkelig hører feltet til Østenstad sogn i Asker prosti.
De fire sameiene på feltet har sammen etablert Nordre Gullhella vel, for å legge til rette for samarbeid mellom sameiene og deres seksjonseiere, forvalte friområdet og representere felles interesser utad.
Amanda Donohoe
Donohoe mest kjent for hennes mange arbeider på TV, blant annet i TV-seriene LA Law og Emmerdale og for hennes roller i en rekke suksessrike filmer, inkludert i Liar, Liar med Jim Carrey i hovedrollen. Amanda studerte ved The Francis Holland School og senere ved Central School of Speech and Drama. Donohoe kom som nummer 38 på en liste over de femti beste britiske skuespillerne.
Resurreccion Acop
Resurreccion M. Acop (død 28. mai 2021 i San Juan City i Metro Manila på Filippinene) var en filippinsk politiker og lege.
Hun var medlem av House of Representatives of the Philippines som representant for Antipolos 2. valgdistrikt fra 2019 til sin død i 2021. Hun tilførte partiet PDP–Laban. Hennes ekteman, tidligere politigeneral Romeo Acop, hadde innehatt samme sete fra 2010 til 2019. Han ble innlagt med covid-19 sammen med sin hustru i april, men utskrevet etter kort tid.
Fulufjellet
På vestsiden av Fulufjellet er det et alpinsenter med to heiser og ni nedfarter. Den lengste nedfarten er 1 600 meter. I Fulufjellet ligger også en av Norges lengste kjelkebakker.
Stord sjukepleiarhøgskule
Stord sjukepleiarhøgskule var en høgskole for sykepleierutdanning, etablert i Stord i 1977 under navnet Stord sjukepleiarskole. Skolen ble i 1994 fusjonert inn i Høgskolen Stord/Haugesund.
Skolen ble bygget og drevet av Hordaland fylkeskommune inntil den ble statlig høgskole i 1986; den fikk da navnet Stord sjukepleiarhøgskule. Skolens første kull, som begynte i august 1977, hadde 24 elever. Den første rektoren var Magnhild Vestrheim.
Helge Eek
Helge Eek (født 23. januar 1955) er en norsk naturfotograf og reklamefotograf, bosatt i Moss.
Vera Wang
Vera Wang (kinesisk: 王薇薇, pinyin: Wáng Wēiwei, født 27. juni 1949 i New York) er en amerikansk motedesigner som først og fremst er kjent for sine bryllupskolleksjoner.
Hun har tidligere vært kunstløper.
Terry McDermott (skøyteløper)
Richard Terrence «Terry» McDermott (født 20. september 1940 i Essexville i Michigan, død 20. mai 2023) var en amerikansk skøytesprinter.
Mauritius under Afrikamesterskapet i friidrett 2004
Mauritius deltok i Afrikamesterskapet i friidrett 2004 (utendørs) fra 14. til 18. juli 2004 i Brazzaville i Republikken Kongo.
Terry McDermott (skøyteløper)
Han vant et overraskende OL-gull på 500 m under vinter-OL i 1964 i Innsbruck da han slo favoritten, regjerende olympiske mester Jevgenij Grisjin, med et halvt sekund. Hans trener var Leo Freisinger, bronsemedaljevinner på 500 m under Vinter-OL 1936. McDermotts internasjonale karriere bestod utelukkende av tre 500 m løp under vinter-OL i 1960, 1964 og 1968. Han ble nr. 7 i Squaw Valley 1960. I Grenoble i 1968 delte han sølvplassen med Magne Thomassen.
Under OL i 1980 i Lake Placid avla McDermott den olympiske ed som representant for dommerne.
Mauritius under Afrikamesterskapet i friidrett 2004
Resultater (ufullstendig)
(Q, q – kvalifisert, NM – ikke noe gyldig resultat, SB – årsbeste, PB - personlig rekord)
Stig Engström
Stig Gunnar Engström (født 14. januar 1942 i Stockholm) er en svensk skuespiller.
Engström ble tildelt en Silver Hugo 1970 for sin medvikning i Ni ljuger. Han var Kristallpojkens stemme i animeserien Cobra.
Nord-Ferjer
A/S Nord-Ferjer, forkortet NF, og grunnlagt som Kristian Ravns ferjerederi, er et tidligere fergerederi som hadde hovedkontor i Narvik. Rederiet drev flere viktige samband i Nordland, fra Sørfold i sør til Tjeldsund i nord, i perioden fra 1940 til 1990 og eide til sammen 19 bilferger gjennom sin historie.
Kristian Ravns ferjerederi
I 1940 sto veien mellom Fauske og Narvik klar, og i oktober samme år fikk Kristian Ravn i oppdrag å bistå veivesenet i oppføring av fergeleier og skaffe til veie ferger for samband på Efjorden, med den innleide jekta «Nordstjernen» og Leirfjorden, med den innleide ferga «Petrus». Til sambandet mellom Korsnes og Skarberget kjøpte Ravn inn «Dagmar» som ble bygt om til ferge. I løpet av ett par år fikk Ravn overlevert sitt første nybygg, «Solfrid» levert fra Johan Drages båtbyggeri på Rognan, og det opprinnelig tyske passasjerskipet «Moltke» som fikk navnet «Jonas».
I årene som fulgte fikk Kristian Ravns ferjerederi konsesjoner på flere fergestrekninger, blant annet over Skjomen og Ramsundet samt fra Bognes til Lødingen og fra Drag til Kjøpsvik. I 1961 driftet Kristian Ravn syv bilferger og hadde konsesjon på ni samband, hvorav fire på europavei 6.
Den 1. desember 1961 ble Kristian Ravns personlige selskap omdannet til et aksjeselskap.
Nord-Ferjer
Det nye aksjeselskapet, A/S Nord-Ferjer, hadde en kapital på 120 000 kroner med aksjonærer hovedsakelig fra Narvik. Selskapet overtok alle konsesjoner og ferger fra Kristian Ravn, med unntak av «Dagmar».
Ravn var disponent i Nord-Ferjer i ett år, og deretter nestformann i styret. Selskapet hadde en økende aktivitet de neste tiårene og moderniserte fergeflåten for å ta seg av en stadig voksende trafikkmengde på flere av sambandene.
I 1986 ble 51% av aksjene i Nord-Ferjer solgt til Saltens Dampskibsselskab, og senere samme år ble ytterligere 20 % solgt. SDS-aksjene ble videre solgt til Ofotens og Vesteraalens Dampskibsselskab i 1988: OVDS løste inn resten av NFs aksjer og i 1989 ble dermed rederiet et datterselskap under OVDS. De to rederiene ble formelt slått sammen og OVDS overtok konsesjonene på de tre sambandene som Nord-Ferjer hadde igjen. NFs ferger, med unntak av én som ble solgt til Torghatten Trafikkselskap, ble også overtatt av OVDS.
Fergesamband
Alle fergesamband som Kristian Ravns ferjerederi og Nord-Ferjer hadde konsesjon på.
Flåteliste
Alle fergene tilhørende Kristian Ravn og Nord-Ferjer.
Ingar Helgesen
Han har vært tekniker og plateprodusent for flere artister siden han begynte i bransjen på 1970-tallet og har siden dengang jobbet for studioer som Roger Arnhoff Studio, Hitcompagniet, Fagerborg Studio og Oslo Lydstudio. Ingar Helgesen har blant annet jobbet med artister som D.D.E., Jokke, Kong Lavring, Stokstad/Jensen Trad.Band, Vazelina Bilopphøggers, Arnold Børud, Hilde Heltberg, Jonas Fjeld og nyere artister som Staut og Plumbo. Han har drevet Ingar Helgesen Studioproduksjon i Asker. I tillegg til å jobbe i studio som arrangør, tekniker og produsent, var han på 1970-tallet gitarist og sanger i visegruppen Kniplia Pukkverk sammen med blant andre Stein Ove Berg.
MF «Hurumferja»
MF «Hurumferja» er en bilferge bygget i 1973 og ble overlevert til rederiet Det Stavangerske Dampskibsselskab som MF «Sand». Fra 1992 til 1993 hadde ferjen navnet MF «Ropeid», mens den siden 1993 har hatt navnet MF «Hurumferja».
«''Ferjen har blant annet blitt benyttet som hjelpeferje mellom fergeforbindelsen mellom Drøbak og Hurum. Dette ferjesambandet ble avviklet sommeren 2000, samtidig med åpning av Oslofjordtunellen.''»
Hurumferja brukes idag som reserveferje til rutetrafikk over Svelvikstrømmen i Drammensfjorden mellom Svelvik og Verket på Hurumlandet. Denne strekningen trafikkeres til vanlig av MF «Svelvik». Svelvikstrømmen er bare 184 meter på det smaleste, og MF «Hurumferja» trafikker dermed tidvis Norges korteste bilfergetur. Fergen bruker i overkant av fem minutter fra Svelvik til Verket, og har rundt 40 avganger om dagen.
Det er idag Bastø Fosen som eier MF «Hurumferja».